Disen skoles regler for skole og aktivitetsskole

Skolens regler gjelder på skolen og i Aktivitetsskolen. Skoletiden varer fra kl.7.30 til kl.16:30. Oppholder du deg i skolens bygninger eller på skolens område utenom skoletiden, så gjelder reglene hele tiden du er her.

Skolens regler er laget i henhold til Opplæringsloven, sist revidert 1. juli 2024 og Oslo kommunes forskrift til Opplæringsloven, sist revidert 1. august 2024.

I dette dokumentet finner du:

1) Overordnede regler

2) Klasseromsregler

3) Nettvettregler

4) Uteregler

5) Regler for bruk av mobiltelefon og smartklokke

6) Sikkerhet og helse

7) Hva skjer hvis reglene brytes

1) Overordnede regler

1. Vær en skolevenn og grei mot andre – ALLTID!

Alle snakker til hverandre på en hyggelig måte

Ingen ødelegger leken for hverandre

Ingen løser uenighet med vonde ord, trusler eller fysisk vold

Ingen mobber eller erter andre

1. Ta vare på skolen vår, skolens eiendeler, det du låner av skolen, skolens uteområder og naturen rundt skolen og på skoleveien
2. Vis hensyn og vær grei mot skolens naboer og folk som går forbi skolen
3. Godterier, snacks og tyggummi er ikke lov, men kan tas med noen ganger når den ansvarlige voksne har bestemt det
4. Caps, lue og hette kan brukes ute, men skal tas av inne
5. Skolen har et elevråd, der elever fra 4.-7. trinn deltar og et AKS-råd der elever fra 1.-5. trinn deltar
6. Si ifra til en voksen om du oppdager noe som ikke er bra

2) Klasseromsregler

1. Alle bidrar, lytter til hverandre og samarbeider med alle i klassen
2. Alle jobber med oppgavene som er planlagt
3. Alle bidrar til morsomme og trygge friminutt der alle får være med

Klassene lager egne beskrivelser av hva reglene innebærer for dem, hvert år når nytt skoleår går i gang.

3) Nettvett- og brettregler

1. Du får låne et læringsbrett fra skolen som du må ta godt vare på
2. Nettbrettet skal brukes til læringsarbeid, som styres av voksen
3. Dersom du bruker læringsbrettet på annen måte enn det den voksne har bestemt så kan vi begrense bruken din eller ta tilbake brettet ditt for en periode. Da blir også foreldrene dine involvert
4. Læringsbrettet skal ikke brukes til og fra skolen eller på AKS, uten egen avtale med voksne
5. Læringsbrettet må lades hjemme ved behov
6. Læringsbrettet og lader leveres inn til lærer hvert år

4) Uteregler for elever på Disen Skole

Pinner og steiner:

* Steiner og greiner skal ikke tas med til skolegården, eller inn på skolen, annet enn når en voksen på skolen har sagt det er greit

Klatring i trærne:

* Det er lov å klatre i trærne på skolens område, men du skal ta hensyn til treet, og de som er under deg
* Du må ikke klatre høyere enn at du klarer å komme deg ned igjen selv

Gjerder:

* Det er lov å skli og turne på rekkverket mellom hus A og B/C
* Det er ikke lov klatre på skolens gjerder langs de bratte bakkene, gjerdene mot naboene eller på midlertidige byggegjerder

Sykler/sparkesykler:

* Sykler og sparkesykler må parkeres ved sykkelstativ
* Syklene og sparkesyklene må låses
* Syklene skal ikke brukes igjen før de skal hjem fra skole/AKS
* Skolen anbefaler at elever ikke sykler alene til skolen før de har tatt sykkelprøven på 5. trinn

Redehuska:

Elevrådet har utarbeidet regler for bruk av redehuska:

* Maks 5 personer om gangen
* De som husker får 30 husk hver
* Køordningen foregår på treplattingen
* De som er oppi huska bestemmer sammen hvordan de vil ta farten, og hvor stor farten skal være

Reglene henger på vinduet nærmest redehuska.

Huskene ved lekestativene:

* 30 husk hvis det er kø

Fotballbanen:

Elevrådet har utarbeidet regler for bruk av fotballbanen:

* Gymtimer har alltid fortrinnsrett. Skolen har fortrinnsrett over AKS når det er gym i AKS-tid
* Fotballmålene er ikke til å klatre i
* Det er kun de tildelte trinnene som skal være på fotballbanen i friminuttene. Andre elever må gå rundt banen om de skal forbi

Reglene og liste over hvilke trinn som har hvilke dager henger i vinduet ved fotballbanen.

Bruk av paraply:

Vi oppfordrer elever til å ha på regntøy når det regner. Eventuelle paraplyer må bare brukes som paraply, ikke som leketøy.

Uteområde ved hovedinngangen:

* Bommen skal være nede i skoletiden så barna kan leke trygt
* De brune boksene i midten skal ikke lekes med
* Du kan ikke klatre på bommen

Låste dører for å holde elever ute før skolen og i friminutt:

* Elever skal ikke være inne i bygningene før det ringer inn om morgenen, før AKS åpner og i friminuttene
* Hovedinngangen er eneste dør som skal være åpen i friminuttene
* De andre dørene skal være låst og ikke brukes av elever uten følge med voksen

Kasting:

* Det skal ikke kastes gjenstander ned fra høyder
* Det skal ikke kastes gjenstander opp på bygningene
* Det er ikke lov å kaste stein, verken innenfor skolens område, fra skolens område og ut, eller utenfor skolens område

Ballspill:

* Det er lov å leke med ball i hele skolegården. Vis hensyn til hverandre, vinduene og omgivelsene
* Baller som skal hentes ned fra taket skal hentes av driftsleder

Aking og snøballkasting:

* Det er bare lov å ake ved amfiet ned til fotballbanen
* Det er lov å bruke rumpeakebrett og rumpa når du aker ved amfiet

Det er bare lov å kaste snøball mot blink:

* Blinken i skogen
* Vestvendt på A-bygget
* Østsiden av B-bygget ved redehuska
* Østvendt på C-bygget

Det er ikke lov til å lekesloss eller leke kongen på haugen

**5) Regler for bruk av mobiltelefon, smartklokke (og læringsbrett)**

Disen vil ha elever som er opptatt av hverandre, av undervisningen, fagene og det sosiale livet på skolen. Derfor er Disen skole en mobiltelefon- og smartklokkefri skole.

a) Mobiltelefon

1) Elevene skal ikke bruke mobiltelefon på skolen

* Mobiltelefon skal ikke brukes i undervisningen
* Mobiltelefon skal ikke brukes i friminuttet
* Mobiltelefon skal ikke brukes på tur i skolens regi, annet enn etter særskilt avtale med voksen

2) Har eleven mobil med seg på skolen så skal den ligge avslått i sekken, og ikke aktiveres på noe som helst vis i løpet av skole- og AKS-dagen.

3) Mobiltelefoner som blir brukt i løpet av dagen blir samlet inn. Foreldre får igjen telefonen ved henvendelse til skolen.

b) Smartklokke

Det er lov å gå med klokke. Vi anbefaler at elevene går med analog klokke, fordi de da forstår klokken bedre.

1) Dersom en elev har smartklokke på seg skal den stå på skolemodus hele dagen, både på skole og på AKS.

Dersom en elev har på seg en smartklokke skal den settes i skolemodus i det elever starter dagen, enten de starter på AKS eller skole, og være avslått til dagen er over, enten på skolen, eller på AKS for de elevene som går der.

2) Foreldre har ikke anledning til å kontakte sitt barn via klokken, i løpet av dagen. Trenger foreldre å komme i kontakt med barna sine, så skal de kontakte en voksen på skolen.

3) Dersom smartklokken blir brukt i løpet av dagen blir klokken inndratt. Foreldre får igjen klokken ved henvendelse skolen.

Skolen erstatter ikke mobiler og smartklokker som blir borte på skolen.

c) Læringsbrettet

Læringsbrettet skal bare brukes til læringsaktiviteter i regi av en voksen på skolen, eller til lekser og skolearbeid hjemme. Det er ikke lov til å benytte brettene på vei til eller fra skolen.

6) Sikkerhet og helse

* Alle følger trafikkreglene på skoleveien slik at ingen blir skadet i trafikken
* Alle oppholder oss inne på skolens områder i skole/AKS-tiden
* Vi anbefaler at elevene ikke sykler til skolen før elevene har fått opplæring. Elevene gjennomgår opplæring i sykkelferdigheter på våren på 5. trinn
* Ingen tar med farlige gjenstander på skolen
* Av hensyn til egen og andres sikkerhet bruker ingen sykler, sparkesykkel, skateboard, rulleskøyter eller” rullesko” på skolens område
* Det er ikke lov med åpen ild av noe slag, unntatt når en voksen styrer det ifm undervisning
* Røyking og bruk av alle typer rusmidler er forbudt på skolens områder

Reglene over gjelder ved alle arrangementer i skolens regi.

7) Hvis reglene brytes

Du får alltid anledning til å forklare deg om hva som har skjedd, i samtale med en voksen. Brudd på reglene kan medføre at:

* Foreldre får muntlig/ skriftlig melding
* Goder, frihet og utstyr blir begrenset/inndratt for en periode
* Du må erstatte eller reparere ødelagte gjenstander

Ved gjentatte brudd innkalles foreldre til skolen for samtale med.

Ulovlige forhold kan anmeldes til politiet. I slike tilfeller orienteres alltid foresatte om forholdet.